Judrich ”Jutta” Neumann (omaa sukua Krüger, s. 22. elokuuta 1932 Berliini) on saksalainen entinen yleisurheilija, joka kilpaili keihäänheitossa. Hän edusti seuratasolla SSC Südwest Berlin -seuraa. Neumann voitti pronssia Tukholman EM-kisoissa 1958 tuloksella 50,30 metriä. Hän osallistui olympialaisiin kerran, Helsingissä 1952. Tuolloin Neumann sijoittui kahdeksanneksi tuloksella 44,30.